    Ìgbẹ̀yìn ọ̀ràn ọ̀ǹgọ̀ṣútàkìtì burú púpọ̀, nítorí ìgbà tí àwọn iwin ti yọ́ ọ lójú ni ọkàn rẹ̀ ti kúrò nínú ayé, nígbà tí ó ṣe, ko jẹun mọ́ bẹ́ẹ̀ ni kò mu omi, àsẹ̀yìnwá àsẹ̀yìnbọ̀, ó ṣubú lulẹ̀, a gbé e, a fẹ́ òyì si i, ṣùgbọ́n kò gbọ́, ìgbà tí ó ṣe, ó pa ojú dé, a fún ata sii lójú, kò sọ̀rọ̀, a pa ọfọ̀ sii, kò dá ni lóhùn mọ́, ó kú, okàn rẹ̀ ti lọ, ara rẹ̀ ti tutù, ikú dé.
    Igbeyin oran ongosutakiti buru pupo, nitori igba ti awon iwin ti yo o loju ni okan re ti kuro ninu aye, nigba ti o se, ko jeun mo bee ni ko mu omi, aseyinwa aseyinbo, o subu lule, a gbe e, a fe oyi si i, sugbon ko gbo, igba ti o se, o pa oju de, a fun ata sii loju, ko soro, a pa ofo sii, ko da ni lohun mo, o ku, okan re ti lo, ara re ti tutu, iku de.